Die nuwe lewe van die Gees – Efesiërs 4:17-5:4 – NGK Somerstrand
Written by Chris van Wyk on 12/06/2016 . Posted in Chris van Wyk, Kragtig.
Lied 459:1,4 almal, koor 2 Ons Vader, alles in die lewe – staan (orrel)
Lied 470:1,4 U, Here, is ons koning – staan (orrel)
Ons is steeds besig met die brief aan Efese. Paulus skryf om die valse leringe in die gemeente te bestry en wil hulle help om die waarheid in Christus te omarm. Hy skryf dus nou vir hulle in die tweede deel van hoofstuk 4 oor die waarheid van die ou en nuwe lewe:
17 Dit sê en bevestig ek dan in die Here: Julle moenie meer soos die heidene met hulle leë gedagtes leef nie. 18 Hulle denke is verduister, hulle is vervreem van die lewe met God, omdat hulle onkundig is deur die hardheid van hulle harte. 19 Omdat hulle gevoelloos geword het, het hulle hulleself oorgegee aan losbandigheid om onversadigbaar allerhande onrein dade te pleeg. 20 Maar julle het Christus nie so leer ken nie. 21 Julle het tog van Hom gehoor en julle is oor Hom onderrig, volgens die waarheid wat in Jesus is, 22 naamlik dat julle, wat julle vroeëre lewenswandel betref, die ou mens moet aflê wat as gevolg van sy drang na dwaling vergaan. 23 Julle moet eerder deur die aard van julle denke vernuwe word. 24 Ja, trek die nuwe mens aan wat in geregtigheid en ware heiligheid na God se beeld geskep is.
Die ou mens moet afgelê word, interessant genoeg, omdat die ou mens 'n konstante drang na dwaling het. Die nuwe mens moet aangetrek word wat in geregtigheid en ware heiligheid na God se beeld geskep is. Die waarheid in Christus moet omarm word.
Dit geld almal van ons. Voortdurend. Dit is 'n proses wat nooit ophou nie, totdat ons dood gaan. Niemand kan dit systap nie. Dit is ontsettend belangrik om in hierdie lewe reeds te strewe na die heiligheid wat ons deel gaan wees by die Wederkoms van die Here Jesus Christus.
"8Om jou liggaam te oefen, het wel 'n bietjie waarde, maar om in toewyding aan God te lewe, het in alle opsigte groot waarde, want dit bevat 'n belofte van lewe, vir nou en die toekoms." (1 Tim. 4:8).
FLAM 58 Skepper Gees – sit (groep)
Lied Laat julle liggies skyn – staan
Lied God is lief vir my – sit (koor x1, gemeente x1)
25 Daarom moet julle leuens vermy en elkeen moet die waarheid praat met sy naaste, want ons is lede van een liggaam. 26 As julle kwaad word, moet julle nie sondig nie. Laat die son nie ondergaan oor julle woede nie. 27 Laat geen ruimte vir die duiwel nie. 28 Die een wat nog steel, moenie meer steel nie; hy moet eerder werk deur met sy eie hande te doen wat goed is, sodat hy iets het om vir die behoeftige te gee. 29 Nie 'n enkele vuil woord moet uit julle mond kom nie, maar eerder 'n woord wat goed is vir die noodsaaklike opbou sodat dit voordeel mag bring vir diegene wat dit hoor. 30 En bedroef nie die Heilige Gees van God deur wie julle met die oog op die dag van bevryding verseël is nie. 31 Laat vaar alle bitterheid en woede en gramskap en geskreeu en gelaster, saam met elke vorm van kwaad. 32 Wees goed vir mekaar, welwillend, terwyl julle mekaar vergewe soos God in Christus julle ook vergewe het. 5:1 As geliefde kinders moet julle navolgers van God wees 2 en in liefde leef, net soos Christus ons liefgehad het en Homself ter wille van ons oorgegee het as 'n offergawe aan God, as 'n offerande met 'n aangename geur. 3 Maar, soos dit heiliges betaam, moet daar onder julle van onsedelikheid en allerlei onreinheid of gierigheid geen sprake wees nie, 4 ook nie van skandelikhede en dwase of lawwe praatjies, wat alles onvanpas is nie, maar eerder van danksegging. 5 Want dit moet julle goed begryp: Geen ontugtige of onreine of gierigaard —so iemand is 'n afgodedienaar —het 'n erfdeel aan die koninkryk van Christus en van God nie.
Die tweede is die tuin van Josef van Arimatea op Golgota (Joh. 19:41). Johannes 20. Maria Magdalena wat huil by die graf "omdat hulle my Here weggevat het en ek nie weet waar hulle Hom sou begrawe het nie." (Joh. 20:13). Die verrassing was groot toe sy die stem van die Here Jesus herken, wat vir haar sê: "Maria!" En sy gryp sy voete en aanbid Hom (Matt. 28:10). Jesus verdryf haar vrees en gee haar die opdrag om vir die ander te gaan vertel Hy het opgestaan. Daar is nuwe lewe moontlik. Sy was die eerste wat die ervaring van die lied weer kon omarm, weens Jesus se opstanding.
Die oortredings sluit onsedelikheid (porneia) in – enige seks buite die huwelik.
Efesiërs is die enigste plek in die NT waar gepraat word van die Heilige Gees wat bedroef word. In die OT word dieselfde gedagte egter verbind aan die rebellie van die volk teen die leiding van die Heilige Gees, soveel só dat God hulle teenstanders geword het (Jes. 63:10). En as 'n mens dié konteks uit Jesaja in ag neem, dan wil Paulus hier op soortgelyke wyse die gelowiges waarsku dat hulle moet rekening hou met die feit dat die koninkryk toegesluit kan word vir mense wat afdwaal en aan hulle sonde vas bly klou.
Ek kan nie anders as om dié gedagtes van Paulus sterk te onderstreep nie. Dit ís so dat God se genade onweerstaanbaar is. Dit ís so dat God instaan vir die volharding van die heiliges. Só leer die Leerreëls van Dordt ons.
Om met God gemeenskap te hê, is die doel van ons lewe. Ek het dié week met 'n lidmaat gesels oor betrokkenheid, en ons het 'n goeie gesprek gehad. Ons moet telkens vra, waarmee het die Here my geseën? Watter gawes het ek waarmee ek die Here kan dien? Wat is daar nog wat ek vir God kan doen?